ප්‍රවාහනයට හා ලඟ තබාගැනීමට තහනම් මෙන්ම වැඩි වටිනා කමින් යුතු වල්ලාපට්ට තොග පිටින් මැලේසියානු හා චීන ජාතිකයන් වෙත විකුණා මුදල් රැස් කිරීමේ ජාවාරමක් කලවාන පොලිසිය මඟින් හෙළිකර ගෙන තිබේ.මෝටර් රථයකින් ප්‍රවාහනය කරමින් සිටියදී පෙරේදා(13) සවස කලවාන තපස්සරකන්ද ප්‍රදේශයේ දී වල්ලා පට්ට තොගයක් සමඟ අත්අඩංගුවට ගත් සැකකරුවන්ගෙන් මේ පිළිබඳ තොරතුරු අණාවරණය වූ බව පොලිසිය කියයි.මලයාසියානු හා චීන ජාතිකයින් තිදෙනක් සහ ගොතටුව ප්‍රදේශයේ පුද්ගලයෙක් වල්ලාපට්ට කමඟ අත්අඩංගුවට ගෙන ඇත.වල්ලාපට්ට කිලෝ දොළහකට වැඩි ප්‍රමාණයක් මොවුන් සමඟ අත්අඩංගුවට ගෙන තිබේ.සැකකරුවන් වයස අවුරුදු 29,39,හා 50වයස් වල පසුවන්නෝ වෙති.